Når nordjyder er blevet erklæret raske opholder de sig kortere tid på de psykiatriske sygehuse.

Nordjyderne opholder sig kortere tid på de psykiatriske syghuse efter de er blevet erklæret raske. Det viser tal fra Region Nordjylland. - Det er rart, at folk kommer hjem og kommer i forbindelse med deres socialpsykiatri der, hvor de bor, i stedet for at de bruger unødige dage på hospitalet og optager sengepladser for andre, der har behov for dem, siger Jens Ibsen, lokalformand for foreningen SIND i Nordjylland til P4 Nordjylland. På den måde har de nordjyske kommuner sparet 1000 overnatninger på de psykiatriske sygehuse. - Men jeg synes jo, at man især skal tænke på, det positive i forhold til det enkelte menneske. At man kan komme hjem enten til egen bolig eller til det tilbud, der nu er nødvendigt på relativt kort tid. Det er det positive i hele historien, siger Tina French Nielsen til P4 Nordjylland. Hun er rådmand for Ældre- og Handicapområdet i Aalborg Kommune.